internet vaartha 131 Views
న్యూఢిల్లీ : వాణిజ్య ఎగుమతులు గత ఏడాది జూన్‌ నెలతో పోలిస్తే 1.27శాతం పెరిగాయి. జూన్‌ నెలలో 22.57 బిలియన్‌ డాలర్ల ఎగుమతులు జరిగినట్లు వాణిజ్య మంత్రిత్వశాఖ ప్రకటించింది. గత ఏడాది ఇదే నెలలో 22.28 బిలిన్‌ డాలర్లు ఎగుమతులు జరిగాయి. 204 నవంబరులో మాత్రమే ఎగుమతులు 7.27శాతం వృద్ధిని నమోదుచేశాయి. అప్పటినుంచి ఎగుమతులు క్షీణిస్తూనే ఉన్నాయి. ప్రపంచ వ్యాప్తంగా ఆర్ధిక మందగమనం ఉన్నప్పటికీ ఉత్పత్తులధరల్లో భారీ పతనం చోటుచేసుకోవడం, చైనా ఆర్ధిక సంక్షోభం వంటివి భారత్‌ ఎగుమతులను వెంటాడాయి. ఇతరత్రాచూఐస్తే 2008-09 సంవత్సరంలో ఆర్ధిక సంక్షోభం తొమ్మిదినెలల పాటు ప్రభావంచూపించింది. 2016-17 ఆర్ధిక సంవత్సరంలో ఎగుమతులు ఏప్రిల్‌ జూన్‌నెలల మధ్యకాలంలో 65.31 బిలియన్‌ డాలర్లకు చేరాయి. అంతకు ముందు ఏడాది 66.69 బిలియన్‌ డాలర్లుగా నమోదయ్యాయి. ఇటీవలే వాణిజ్యమంత్రి నిర్మలాసీతారామన్‌ ఎగుమతులు అత్యంతక నిష్టస్థాయికి చేరాయని, అయితే ఇపుడిపుడే వృద్ధిని సాధి స్తున్నట్లు వెల్లడించారు. దిగుమతులపరంగాచూస్తే 7,33శాతం క్షీణించి 30.86 బిలియన్‌ డాలర్లకు చేరాయి. గత ఏడాది ఇదే నెలలో 33.11 బిలియన్‌ డాలర్లుగా ఉన్నాయి. మొత్తం ఏడాది దిగుమతులు 84.54 బిలిన్‌ డాలర్లుగా ఉన్నాయి. గత ఏడాది చూస్తే దిగుమతులు 98.91 బిలియన్‌ డాలర్లుగా నెలకొన్నాయి. వాణిజ్యలోటు 8.11బిలియన్‌ డాలర్లుగా నిలిచింది.